Because

Because  — ჯონ ლენონის მიერ დაწერილი სიმღერა, რომელსაც ასრულებს The Beatles (ავტორები: ჯონ ლენონი და პოლ მაკ-კარტნი). ეს არის 3-ნაწილიანი ჰარმონიული ვოკალური ნაწარმოები, რომელსაც ასრულებენ ჯონ ლენონი, პოლ მაკ-კარტნი და ჯორჯ ჰარისონი და რომელშიც სამივე ხმა სამ ფენადაა დაშრევებული, რათა შექმნილიყო 9-ხმიანი ჟღერადობა. სიმღერა თავისი ხმოვანებით წააგავს ”ბიჩ ბოისს” ("Beach Boys") და შედის ”The Beatles-ის” 1969 წელს გამოშვებულ ბოლო სტუდიურ ალბომში სახელწოდებით Abbey Road.

 კომპოზიცია 
სიმღერას ელექტრო კლავესინზე დაკვრით იწყებს ჯორჯ მარტინი, შემდეგ ელექტროგიტარით შედის ლენონი, რომელიც აორმაგებს მარტინის დაკრულს ლესლი სპიკერის დახმარებით.

„Because“ განეკუთვნება The Beatles-ის იმ მცირერიცხოვან სიმღერებს, სადაც გამოყენებულია ანალოგური სინთეზატორი. The Beatles ალბომ Abbey Road-ის ჩაწერის დროს იყო ერთ-ერთი მოწინავე ჯგუფთაგანი, რომელიც ცდებს ატარებდა სინთეზატორ Moog-ის დახმარებით.

ლენონის მონათხრობის მიხედვით სიმღერის შექმნის შთაგონება მოუვიდა ბეთჰოვენის „მთვარის სონატის“ მოსმენის დროს: ”იოკო ფორტეპიანოზე უკრავდა ბეთჰოვენის ”მთვარის სონატას”... მე ვუთხარი: „შეგიძლია, დაუკრა ეს აკორდები უკუღმა?” და დავწერე „Because“ მათ გარშემო. სიტყვები თავისით დაიწერა... არანაირი წარმოსახვა, არანაირი გაურკვეველი მინიშნებები“.

 ჩაწერა 
სიმღერა „Because“-ის ჩაწერის მთავარი სესიები გაიმართა 1969 წლის 1 აგვისტოს, ვოკალის დაშრევება მოხდა 4 აგვისტოს, ხოლო ჯორჯ ჰარისონის მიერ Moog სინთეზატორის ხმის დადება - 5 აგვისტოს. ეს იყო ალბომის უკანასკნელი სიმღერა, რომელიც ჩაწერილ იქნა მაგნიტურ ფირზე, თუმცა ჯერ კიდევ შესასრულებელი იყო ხმის დადებები ალბომის სხვა სიმღერებისთვისაც.

 პერსონალი 
ჯონ ლენონი - სამმაგი წამყვანი ხმა (შუა რეგისტრი), სოლო და რიტმ-გიტარები
პოლ მაკ-კარტნი - სამმაგი მეორე ხმა (ზედა რეგისტრი), ბას-გიტარა
ჯორჯ ჰარისონი - სამმაგი მესამე ხმა (ქვედა რეგისტრი), Moog სინთეზატორის ორმაგი ჩანაწერი
ჯორჯ მარტინი - ელექტრო-პიანინო, ბოლდიუნის კლავესინი

 ალბომის ვერსიები 
წელიშემსრულებელიგამოცემაშენიშვნები 1969  გერი მაკფერლენდი Today  1976  ლინსი დე პოლი  All This and World War II  1977  Devo  The Truth About De-Evolution (სიუნდტრეკი)  სიმღერა სრულდება ფილმის ბოლოს ტიტრების ჩვენებისას.  1978  ელის კუპერი  Sgt. Pepper's Lonely Hearts Club Band (საუნდტრეკი) 1982  პედრო აზნარი  Pedro Aznar  1994  The Nylons  The Nylons  1998  ვანესა მეი  ჯორჯ მარტინი - In My Life  სიმღერას ასრულებს სოლო-ვიოლინოზე გუნდის ფონური ჟღერადობის თანხლებით. 1999  ელიოტ სმითი  American Beauty (საუნდტრეკი) 2005  ჯორჯ კლინტონი  How Late Do U Have 2BB4UR Absent?  2007  Solveig Slettahjell  Domestic Songs  2007  Various artists  Across the Universe  ექვსი მთავარი და სამი მეორეხარისხოვანი პერსონაჟი ფილმში, სადაც კომბინირებულია ცხრა ვოკალური პარტია. 2009  მარტინ  ჯონ ჰენრი  Abbey Road Now!  2009  ჯერი რეფერტი Life Goes On   ალეხანდრო დოლინა Tangos del Bar del Infierno  ასევე გამოიყენება მისი რადიო-შოუს La Venganza Será Terrible დამწყებ თემად.

 სქოლიო 

კატეგორია:The Beatles-ის სიმღერები
კატეგორია:1969 წლის სიმღერები